આ અંગે જગન્નાથજી મંદિરના મહંત પૂ.દિલીપદાસજી મહારાજે જણાવ્યું કે અમદાવાદના નગરદેવતા જગન્નાથજી મંદિરની પરંપરાગત રથયાત્રામાં ઉપરણાનાં પ્રસાદની સાથે મગનો પ્રસાદ વહેંચવામાં આવે છે. આ પ્રસાદ ભક્તો દ્વારા અપાયેલો હોય છે અને ભક્તોની વચ્ચે વહેંચવામાં આવે છે. શાસ્ત્રોમાં અનેક દાનનાં પ્રકાર ગણવામાં આવે છે ત્યારે અન્નદાનને મહાદાન કહેવામાં આવ્યું છે. એવું પણ કહેવામાં આવે છે કે, અન્નનું દાન એટલે ખેતરમાં પુણ્યરૂપી છોડની સીધી જ વાવણી થઈ જાય છે.